ai4bharat/Pralekha huggingface dataset:
सूक्ष्म, लघु एवं मध्यम उद्यम मंत्रालय
50 क्लस्टरों में जल्द ही सोलर चरखा मिशन शुरू किया जाएगा: गिरिराज सिंह
, एमएसएमई, आज मीडिया को संबोधित करते हुए।
सूक्ष्म, लघु और मध्यम उद्यम मंत्रालय  के सोलर  चरखा मिशन की शुरूआत राष्ट्रपति श्री राम नाथ कोविंद 27 जून 2018 को नई दिल्ली में करेंगे। इस मिशन के अंतर्गत 50 क्लस्टर शामिल होंगे एवं प्रत्येक कलस्टर में 400 से 2000 शिल्पकारों  को काम करने का मौका मिलेगा। इस मिशन को भारत सरकार द्वारा अनुमोदित किया गया है और इसके अंतर्गत कारीगरों के बीच 550 करोड़ रुपये की सब्सिडी वितरित की जाएगी।इस बात की सूचना एमएसएमई मंत्री ने नई दिल्ली में अपने मंत्रालय की 4 वर्ष की उपलब्धियों पर एक पुस्तिका जारी करते हुए संवाददाता सम्मेलन में दिया।
मंत्री ने आगे बताया कि उत्तर-पूर्व समेत पूरे देश में 15 नए अत्याधुनिक प्रौद्योगिकी केंद्र स्थापित किए जा रहे हैं, जिनमें से 10 केंद्र मार्च 2019 तक शुरू हो जाएंगे। प्रत्येक केंद्र को 150 करोड़ रुपये की लागत से बनाया जा रहा है। ये 10 केंद्र जो जल्द ही शुरू हो जाएंगे, वह दुर्ग , भिवाड़ी , रोहतक , विशाखापट्टनम , बेंगलूरू , सितारगंज , बद्दी , भोपाल , कानपुर  में स्थित हैं।
मंत्री ने आगे बताते हुए कहा कि प्रधानमंत्री रोजगार सृजन कार्यक्रम  के तहत वित्तीय वर्ष 2018-19 के लिए बजटीय आवंटन 75 प्रतिशत बढ़ाकर 1800 करोड़ कर दिया गया है। उद्यमियों, विशेषकर महिलाओं एवं एस/एसटी, को प्रोत्साहित करने के लिए सरकार इस वित्तीय वर्ष में माइक्रो  क्षेत्र में करीब 10,000 करोड़ रुपये का निवेश करेगी।
मंत्री ने यह भी बताया कि मंत्रालय द्वारा किए जा रहे कार्यों को 4 पोर्टलों- एमएसएमई संबंध, एमएसएमई समाधान, उद्योग आधार और उद्यम सखी- के जरिए इज-ऑफ-डूइंग-बिजनेस के तहत बढ़ावा दिया जा रहा है।
उन्होंने यह भी बताया कि एमएसएमई मंत्रालय ने पिछले 4 वर्षों के दौरान अपनी विभिन्न पहलों के माध्यम से 15 लाख से अधिक लोगों को प्रशिक्षण भी दिया है।
कोयला मंत्रालय
फरवरी, 2022 में कोयला उत्पादन दो फीसदी बढ़ोतरी के साथ 79.54 मिलियन टन दर्ज किया गया
कोयला आधारित विद्युत के उत्पादन में जनवरी 2022 की तुलना में फरवरी में 3.5 फीसदी की कमी आई है
भारत में कोयले का उत्पादन फरवरी, 2020 की तुलना में इस साल फरवरी के दौरान 77.99 मिलियन टन  से 2 फीसदी बढ़कर 79.54 मिलियन टन हो गया है। कोयला मंत्रालय के अनंतिम आंकड़ों के अनुसार फरवरी 2022 के दौरान एससीसीएल और कैप्टिव/अन्य ने 6.04 मिलियन टन और 9.24 मिलियन टन कोयले का उत्पादन करके क्रमश: 7.19 फीसदी और 49.04 फीसदी की बढ़ोतरी दर्ज की है। वहीं, फरवरी, 2022 में सीआईएल के कोयला उत्पादन में 2.87 फीसदी की कमी दर्ज की गई है। इसने फरवरी, 2020 में 66.16 मिलियन टन कोयले का उत्पादन किया था, जो कि फरवरी 2022 में घटकर 64.26 मिलियन टन हो गया। वित्तीय वर्ष 2022 के कोयला उत्पादन की तुलना वित्तीय वर्ष 2020 से की गई है, क्योंकि वित्तीय वर्ष 2021 को कोविड -19 महामारी के कारण असामान्य साल माना गया है।
शीर्ष 35 कोयला उत्पादक खानों में से 14 ने 100 फीसदी से अधिक का प्रदर्शन किया है। वहीं, पांच खानों का उत्पादन प्रदर्शन 80 से 100 फीसदी और अन्य पांच खानों का प्रदर्शन 50 से 80 फीसदी के बीच था।
इस साल फरवरी के दौरान कुल 71.27 मिलियन टन कोयला भेजा गया है। फरवरी, 2020 के 66.31 मिलियन टन से यह 7.48 फीसदी अधिक है। फरवरी, 2022 के दौरान सीआईएल व कैप्टिव/अन्य ने क्रमशः 57.47 मिलियन टन और 8.38 मिलियन टन कोयला भेजकर 4.90 फीसदी व 38.17 फीसदी की बढ़ोतरी दर्ज की। वहीं, एससीसीएल ने फरवरी, 2020 में 5.46 मिलियन टन की तुलना में 5.41 मिलियन टन कोयला भेजकर 0.81 फीसदी की नाम मात्र की नकारात्मक वृद्धि दर्ज की है।
इस अवधि के दौरान विद्युत उपयोगिता प्रेषण फरवरी, 2020 में 52.10 मिलियन टन की तुलना में पिछले महीने 15.27 फीसदी बढ़कर 60.06 मिलियन टन दर्ज किया गया है। वहीं, अक्टूबर, 2021 के अंत से आयात कीमतों में गिरावट देखी गई है। हालांकि, कोयले के आयात को हतोत्साहित करने के लिए कीमतें अभी भी उच्च स्तर पर हैं।
कोयला आधारित विद्युत उत्पादन में फरवरी, 2020 की तुलना में फरवरी, 2022 में 7.58 फीसदी की बढ़ोतरी दर्ज की गई है। वहीं, कुल विद्युत उत्पादन पिछले महीने के दौरान फरवरी 2020 में उत्पादित विद्युत की तुलना में 5.49 फीसदी अधिक रहा है। हालांकि, कोयला आधारित विद्युत उत्पादन में फरवरी 2022 में जनवरी, 2022 की तुलना में 3.51 फीसदी की कमी के साथ 85534 मिलियन यूनिट दर्ज की गई है। जनवरी, 2022 में यह आंकड़ा 88642 मिलियन यूनिट था। वहीं, फरवरी 2022 में कुल विद्युत उत्पादन भी पिछले महीने के 1,15,757 मिलियन यूनिट से घटकर 1,12,531 मिलियन यूनिट हो गया है।
संचार एवं सूचना प्रौद्योगिकी मंत्रालय
केन्द्रीय दूरसंचार मंत्री श्री रविशंकर प्रसाद ने भारत में नेल्को समुद्री संचार सेवा का शुभारंभ किया
श्री प्रसाद ने चोरी हो चुके मोबाइलों की रिपोर्टिंग के लिए एक वेब पोर्टल भी जारी किया
केन्द्रीय संचार, इलेक्ट्रॉनिक्स एवं सूचना प्रौद्योगिकी, विधि एवं न्याय मंत्री श्री रविशंकर प्रसाद ने आज मुम्बई में समुद्री संचार सेवा का शुभारंभ किया। उन्होंने कहा कि इस संचार सेवा से समुद्र में यात्रा करने वाले मालवाहक और यात्री जहाजों में तीव्र गति की वायस डेटा तथा वीडियो सेवा उपलब्ध कराई जा सकेगी।
वीसैट सोल्यूशन सेवा प्रदान करने वाली नेल्को, देश की पहली ऐसी भारतीय कंपनी है, जो समुद्री क्षेत्र में गुणवत्तापूर्ण ब्रॉडबैंड सेवाएं उपलब्ध कराएगी। वैश्विक भागीदारी के माध्यम से नेल्को, इसरो  के उपग्रह पर ट्रांसपोंडर क्षमता सहित और एक व्यापक सेवा मालवाहक और यात्री जहाजों की परिचालन दक्षता बढ़ाने, चालक दल की सुविधाओं में सुधार और ग्राहक सेवाओं को सक्षम बनाने में मदद करेगी।
दिसंबर 2018 में, भारत सरकार ने इन-फ़्लाइट और मैरीटाइम कम्युनिकेशंस  के लिए लाइसेंसों की घोषणा की। इसने जहाजों पर ऑन-बोर्ड उपयोगकर्ताओं के लिए न केवल कनेक्टिविटी को सक्षम बनाया, बल्कि जहाजरानी कंपनियों के लिए परिचालन क्षमता बढ़ाने में भी सहायक रहा। आईएफएमसी अंतर्राष्ट्रीय और घरेलू विमानों तथा समुद्री जहाजों को यात्रा के दौरान वायस और इंटरनेट सेवाएं देने की अनुमति देता है। आईएफएमसी लाइसेंस, दूरसंचार मंत्रालय की एक महत्वपूर्ण पहल है, जो भारत में उपग्रह संचार सेवाओं को उदार बनाने की दिशा में उठाया गया एक बड़ा कदम है।
इस अवसर पर, नेल्को के प्रबंध निदेशक और सीईओ श्री पी. जे. नाथ ने कहा कि वे विभिन्न प्रकार के समुद्री जहाजों की जरूरतों को पूरा करने के लिए एक साथ कई तरह की डिजिटल सेवाएं उपलब्ध कराएंगे।
श्री प्रसाद ने इस अवसर पर एक वेब पोर्टल भी जारी किया, जिस पर चोरी किए गए मोबाइलों का पता लगाने के लिए रिपोर्ट दर्ज कराई जा सकती है।
इंटरनेशनल मोबाइल इक्विपमेंट आइडेंटिटी  को मोबाइल फोन डिवाइस की विशिष्ट पहचान माना जाता है। आईएमईआई नंबर प्रोग्राम करने योग्य है, कुछ शरारती तत्व इस नंबर को रिप्रोग्राम करते हैं, जिससे परिणामस्वरूप आईएमईआई की क्लोनिंग हो जाती है और एक ही आईएमईआई नंबर वाले कई फोन डिवाइस हो जाते हैं। इस समस्या से निपटने के लिए सक्षम उपायों की जरूरत है। ऐसे में एकीकृत उपकरण पहचान रजिस्टर  प्रणाली नामक एक परियोजना को सुरक्षा, चोरी और मोबाइल हैंडसेटों की पुनर्संरचना सहित अन्य चिंताओं को दूर करने के लिए दूरसंचार विभाग द्वारा बनाया गया है।
रक्षा मंत्रालय
रक्षा मंत्री श्री राजनाथ सिंह ने नई दिल्ली में तिरंगा माउंटेन रेस्क्यू दल के साथ बातचीत की
हिमस्खलन बचाव एवं प्रशिक्षण के माध्यम से कठिन क्षेत्रों में तैनात सेना के जवानों का जीवन बचाने के लिए उनकी सराहना की
रक्षा मंत्री श्री राजनाथ सिंह ने 26 अप्रैल, 2022 को नई दिल्ली में तिरंगा माउंटेन रेस्क्यू दल  की एक टीम के साथ बातचीत की। श्री हेमंत सचदेव द्वारा स्थापित किया गया टीएमआर वर्ष 2016 से कार्यरत भारतीय सेना से संबद्ध एक गैर-लाभकारी संगठन है। यह अत्यधिक कुशल और योग्य हिमस्खलन बचाव पेशेवरों की कई टीमें उपलब्ध कराता है, जो सर्दियों के मौसम में बर्फ से ढके तथा कठिन क्षेत्रों में सहायता के लिए तैनात होते हैं। पर्वतीय इलाकों में भारतीय सेना के कर्मियों को समर्पित इन टीमों की हिमस्खलन से बचाव एवं प्रशिक्षण प्रदान करने में महत्वपूर्ण भूमिका रही है।
कार्यक्रम के दौरान श्री राजनाथ सिंह को टीएमआर की विभिन्न गतिविधियों के बारे में जानकारी दी गई। रक्षा मंत्री ने सशस्त्र बलों के जवानों के जीवन को हिमस्खलन जैसे खतरों से बचाने के अलावा जागरूकता बढ़ाने और उन्हें प्रशिक्षण देने के लिए टीएमआर की सराहना की। उन्होंने तिरंगा माउंटेन रेस्क्यू टीम को उन सैनिकों के लिए ताकत का स्रोत बताया, जो कठिन क्षेत्रों में तैनात हैं और हिमस्खलन जैसी विभिन्न चुनौतियों से घिरे हुए होते हैं। उन्होंने इस तथ्य की भी सराहना की कि जिन स्थानों पर टीएमआर तैनात है, वहां सैनिकों की कोई जान हानि नहीं हुई है। रक्षा मंत्री ने बल देकर कहा कि टीएमआर के कंधों पर एक बड़ी जिम्मेदारी है क्योंकि आने वाले समय में जलवायु परिवर्तन के कारण हिमस्खलन जैसे खतरे बढ़ सकते हैं।
रक्षा मंत्री ने टीएमआर द्वारा किए जा रहे कार्यों को सरकार और नागरिक समाज के बीच साझेदारी का एक शानदार उदाहरण बताया। उन्होंने इस बात पर जोर दिया कि एक राष्ट्र विकास के पथ पर तभी आगे बढ़ता है जब सरकार और नागरिक समाज मिलकर कार्य करते हैं। श्री सिंह ने कहा कि सरकार और नागरिक समाज वे पहिए हैं जिन पर चलकर देश चहुंमुखी सतत विकास के लक्ष्य को प्राप्त कर सकता है।
इस अवसर पर थल सेनाध्यक्ष लेफ्टिनेंट जनरल मनोज पांडे, सैन्य अभियान महानिदेशक लेफ्टिनेंट जनरल बीएस राजू और अन्य वरिष्ठ सैन्य अधिकारी भी उपस्थित थे।
नीति आयोग
अटल नवाचार मिशन  के अटल समुदाय नवाचार केन्द्र  कार्यक्रम की शुरूआत
एसीआईसी समाज की जरूरतों को पूरा करने के लिए नवाचार को प्रोत्साहन प्रदान करेगाः श्री धर्मेन्द्र प्रधान
भारत में नवाचार को बढ़ावा देने के लिए नीति आयोग के कार्यक्रम अटल नवाचार मिशन  के तहत आज नई दिल्ली में अटल समुदाय नवाचार केन्द्र  कार्यक्रम की शुरूआत हुई। कार्यक्रम का उद्देश्य देश के अल्प विकसित क्षेत्रों में सामुदायिक नवाचार को बढ़ावा देना है।
केन्द्रीय पेट्रोलियम एवं प्राकृतिक गैस तथा इस्पात मंत्री श्री धर्मेन्द्र प्रधान ने एसीआईसी कार्यक्रम का उद्घाटन किया। नवाचार के महत्व पर जोर देते हुए उन्होंने कहा कि नवाचार के माध्यम से भारत 2024-25 तक 5 ट्रिलियन डॉलर की अर्थव्यवस्था बनने की क्षमता रखता है। उन्होंने कहा कि एसीआईसी समुदायों में उपलब्ध ज्ञान और आधुनिक प्रौद्योगिकी पारितंत्र के बीच एक सेतू का कार्य कर सकता है।
श्री प्रधान ने कहा कि भारत अगले 15 वर्षों में जीवाश्म ईंधन का सबसे बड़ा उपभोक्ता होगा। इसलिए कच्चे तेल के आयात में कमी लाने की आवश्यकता है। वर्तमान में प्रति वर्ष 6 लाख करोड़ रुपये कच्चे तेल के आयात में खर्च होते है। उन्होंने अटल समुदाय नवाचार केन्द्र से नवाचार प्रक्रियाओं पर ध्यान देने का आग्रह किया, ताकि भारत के जीवाश्म ईंधन के उपयोग तथा इस पर खर्च होने वाले धन में कमी लाई जा सके।
प्रधानमंत्री श्री नरेन्द्र मोदी के विजन- वेस्ट टू वेल्थ के बारे में श्री प्रधान ने कहा कि गैर-जीवाश्म और नवीकरणीय ऊर्जा स्रोतों के उपयोग से घरेलू ऊर्जा क्षेत्र को बड़ी मदद मिल सकती है।
श्री प्रधान ने कहा कि एसीआईसी कार्यक्रम को पंचायती राज्य के सभी संस्थानों के साथ जोड़ा जाना चाहिए, ताकि जमीना स्तर की रचनात्मकता से उत्पादों/सेवाओं को बेहतर बनाया जा सके। सार्वजनिक क्षेत्र के उद्यमों के सीएसआर कोष का उपयोग एसीआईसी कार्यक्रम के लिए किया जाएगा।
एआईएम मिशन के निदेशक आर. रमणन ने कहा कि इस नई पहल से देश की नवाचार भावना तथा आवश्यक अवसंरचना और नवाचार पारितंत्र सुविधा को प्रोत्साहन मिलेगा। एसीआईसी का उद्देश्य समावेशी नवाचार पारितंत्र का निर्माण करना है। देश स्तर पर नवाचार के लिए आवश्यक अवसंरचन का समान वितरण होना चाहिए।
नीति आयोग के उपाध्यक्ष डॉ. राजीव कुमार ने कहा कि नई पहल से आकांक्षी जिलों, स्तर-2 और स्तर-3 शहरों, जम्मू-कश्मीर, पूर्वोत्तर राज्यों समेत पूरे देश के प्रतिभाशाली युवाओं व अनुसंधानकर्ताओं को नया अवसर प्राप्त होगा।
नीति आयोग के सीईओ श्री अमिताभ कांत ने कहा कि एसीआईसी कार्यक्रम देश के अल्प विकसित 484 जिलों पर विशेष ध्यान केन्द्रित करेगा।
एसीआईसी के कार्यक्रम निदेशक श्री उन्नत पंडित ने कहा कि यह कार्यक्रम देश को नवाचार और प्रौद्योगिकी आधारित स्टार्ट अप राष्ट्र के रूप में स्थापित करेगा। इससे भारत की स्थिति वैश्विक नवाचार सूचकांक में बेहतर होगी।
सांख्यिकी एवं कार्यक्रम कार्यान्वयन मंत्रालय
सांख्यिकी और कार्यक्रम कार्यान्वयन मंत्रालय ने देश में आधिकारिक सांख्यिकीय प्रणाली में सुधार के लिए नेशनल काउंसिल ऑफ एप्लाइड इकोनॉमिक रिसर्च के साथ समझौता ज्ञापन किया
सांख्यिकी और कार्यक्रम कार्यान्वयन मंत्रालय, भारत सरकार और नेशनल काउंसिल ऑफ़ एप्लाइड इकोनॉमिक रिसर्च  ने नई डाटा तकनीकों, ज्ञान सृजन और जानकारी साझा करने तथा क्षमता बढ़ाने में आधिकारिक सांख्यिकी क्षेत्र का उपयोग करने के लिए समझौता ज्ञापन  पर हस्ताक्षर किए हैं। समझौता ज्ञापन पर नई दिल्ली में 29 जनवरी, 2019 को सांख्यिकी और कार्यक्रम कार्यान्वयन मंत्रालय में सचिव सह मुख्य सांख्यिकीविद्, भारत सरकार श्री प्रवीण श्रीवास्तव, केन्द्रीय सांख्यिकी कार्यालय में महानिदेशक श्री ज्योतिर्मय पोद्दार, एनसीएईआर के महानिदेशक श्री शेखर शाह और दोनों संगठनों के अन्य वरिष्ठ अधिकारियों की उपस्थिति में हस्ताक्षर किए गए। समझौता ज्ञापन से मंत्रालय द्वारा तैयार किए गए सकल घरेलू उत्पाद , आर्थिक जनगणना, मूल्य सांख्यिकी, औद्योगिक उत्पादन सूचकांक , और वार्षिक सर्वेक्षण उद्योग  सहित विभिन्न सांख्यिकीय उत्पादों और सेवाओं के डाटा की गुणवत्ता और समयबद्धता सुदृढ़ होंगे और उनकी बेहतर निगरानी होगी।
एमओयू के तहत किए जाने वाले प्रमुख कार्य निम्नलिखित हैं:
ए) वर्तमान आधिकारिक सांख्यिकी प्रणाली की व्यावसायिक प्रक्रिया समीक्षा  और विभिन्न डोमेन तथा एजेंसियों के डाटा एकीकृत कर उन्हें व्यवस्थित करने के लिए सूचना और संचार प्रौद्योगिकी  विकसित करने की योजना।
बी) बड़े पैमाने पर सर्वेक्षण और डाटा एनालिटिक्स में सर्वेक्षण साधन और डाटा संसाधन के लिए प्रौद्योगिकी का उपयोग करना।
सी) स्थानीय सरकार स्तर तक उपलब्ध प्रशासनिक सांख्यिकीय डाटासेट को एकीकृत करने के लिए राष्ट्रीय डाटा वेयरहाउस तैयार करना।
डी) तकनीकी सहायता और डाटा उत्पादकों के साथ सहयोग से मुख्य आंकड़ों की गुणवत्ता और कवरेज को बेहतर बनाने के लिए प्रशासनिक डाटा का उपयोग।
ई) डाटा संग्रहण, इसकी गुणवत्ता, मेटा-डाटा और मंत्रालयों तथा उप-राष्ट्रीय संस्थाओं में उपयोग के लिए सामान्य मानक और प्रोटोकॉल स्थापित करना।
एफ) ज्ञान आधारित उभरती अर्थव्यवस्था में सामाजिक और आर्थिक सूचकांकों को मापने के लिए आईसीटी आधारित नया खाका विकसित करना।
जी) बड़े डाटा एनालिटिक्स, तकनीकी रिपोर्टिंग सहित सांख्यिकीय कार्यों के लिए क्षमता बढ़ाना।
प्रधानमंत्री कार्यालय
प्रधानमंत्री ने कांस्य पदक जीतने के लिए टेबल टेनिस खिलाड़ी साथियान ज्ञानसेकरन की लगन और समर्पण की प्रशंसा की
प्रधानमंत्री श्री नरेन्द्र मोदी ने बर्मिंघम राष्ट्रमंडल खेल 2022 में पुरुष एकल टेबल टेनिस में कांस्य पदक जीतने के लिए टेबल टेनिस खिलाड़ी साथियान ज्ञानसेकरन की लगन और समर्पण की प्रशंसा की है।
प्रधानमंत्री ने ट्वीट किया;
"राष्ट्रमंडल खेल 2022 के दौरान साथियान ज्ञानसेकरन का लगातार अद्भुत प्रदर्शन। मैं उन्हें टेबल टेनिस में कांस्य पदक जीतने पर बधाई देता हूं। अपनी लगन और समर्पण के लिए वे प्रशंसा के काबिल हैं। मुझे यकीन है कि वे आगामी टूर्नामेंटों में भी उत्कृष्ट प्रदर्शन करेंगे।"
विज्ञान एवं प्रौद्योगिकी मंत्रालय
मस्तिष्क की धमनियों की सूजन  को ठीक करने के लिए पहले स्वदेशी उपकरण और दिल के छेद के इलाज से संबंधित उपकरण के निर्माण के लिए प्रौद्योगिकी हस्तांतरण से जुड़े समझौते
चित्रा फ्लो डायवर्टर स्टेंट की कीमत वर्तमान में आयात किए जाने वाले स्टेंटों से कम होने की उम्मीद है
भारतीयों को जल्द ही रक्त प्रवाह में बदलाव करके मस्तिष्क में धमनियों के सूजन को सीमित करने वाले पहले स्वदेशी फ्लो डायवर्टर स्टेंट और दिल के छेद के बेहतर इलाज को बढ़ावा देने वाला एक उपकरण सुलभ होंगे।
देश में पैदा होने वाले प्रत्येक 1000 जीवित बच्चों में से 8 बच्चों को प्रभावित करने वाले आट्रीयल सेप्टल दोष  या दिल के छेद को ठीक करने में इस्तेमाल होने वाले नीतिनोल-आधारित अक्लूडर डिवाइस की मांग को पूरा करने के लिए वर्तमान में इसका आयात किया जाता है।
इसके अलावा, भारत फ्लो डायवर्टर स्टेंट का निर्माण नहीं करता है। यह स्टेंट मस्तिष्क में धमनियों के इंट्रकेनीअल एन्यूरिज्म या धमनियों की सूजन को सीमित करने के लिए रक्त प्रवाह को बदलने में काम आता है और इस सूजन के फटने या इससे जुड़ेआघात की संभावना को कम करने में मदद करता है।
इन चुनौती से निपटने के लिए, भारत सरकार के विज्ञान एवं प्रौद्योगिकी विभाग  के स्वायत्त संस्थान श्री चित्रा तिरुनल इंस्टीट्यूट फॉर मेडिकल साइंसेज एंड प्रौद्योगिकी  ने टेक्नीकल रिसर्च सेंटर  के तहत, दो बायोमेडिकल प्रत्यारोपण उपकरणों- एक आट्रीयल सेप्टल डिफेक्ट अक्लूडर और एक इंट्रकेनीअल फ्लो डायवर्टर स्टेंट- के लिए पुणे स्थित बायोरेड मेडिसिस के साथ प्रौद्योगिकी हस्तांतरण समझौतों पर हस्ताक्षर किए। इस संस्थान ने नेशनल एयरोस्पेस लेबोट्रीज, बेंगलुरु  के साथ मिलकर सुपरलैस्टिक नीतिनोल मिश्रत धातु का उपयोग करके ये दोनों स्टेंट विकसित किए हैं।
इस सप्ताह के शुरू में एक ऑनलाइन बैठक के माध्यम से सीएसआईआर-एनएएल के निदेशक डॉ. जितेंद्र जे जाधव की उपस्थिति में प्रौद्योगिकी के हस्तांतरण के लिए एससीटीआईएमएसटी के निदेशक डॉ. के जयकुमार और बायोरेड मेडिसिस के प्रबंध निदेशक श्री जितेंद्र हेगड़े ने हस्ताक्षर किए।
चित्र-1- चित्रा एएसडी अक्लूडर
एससीटीआईएमएसटी द्वारा विकसित नया एएसडी अक्लूड दिल के छेद के बेहतर इलाज को बढ़ावा देता है और आस-पास के ऊतकों को कम से कम नुकसान पहुंचाता है। यह प्रणाली एक नवीन प्रक्रिया से लैस है जो इलाज के उपकरण के सुगम संचालन को आसान बनाता है। उपकरण को दो भारतीय पेटेंट आवेदनों, एक अंतर्राष्ट्रीय पेटेंट आवेदन और दूसरा डिजाइन पंजीकरण के माध्यम से सुरक्षित किया गया है।
एसटीटीआईएमएसटी द्वारा विकसित एन्यूरिज्म में उपकरण की सटीक स्थिति को संभव बनाने वाला फ्लेक्सिबल फ्लो डायवर्टर स्टेंट भारत में पहली बार निर्मित किया गया है। यह एक नये ब्रेडिंग पैटर्न के माध्यम से किंक प्रतिरोध और बेहतर रेडियल ताकत रखता है जो उपकरण को फ्लेक्सिबल बनाता है और वाहिका सीमाओं की विकृति के अनुकूल रखता है। यह उपकरण रेडियोधर्मी दृश्यता के लिए रेडियो-ओपेक्यू मार्कर की सुविधा भी प्रदान करता है। संबंधित वितरण प्रणाली एन्यूरिज्म से इतर डिवाइस की सटीक स्थिति को संभव बनाती है। इस उपकरण की विशेषताओं को दो भारतीय पेटेंट आवेदनों, एक अंतर्राष्ट्रीय पेटेंट आवेदन और दूसरा डिजाइन पंजीकरण के माध्यम से सुरक्षित किया गया है। चित्रा फ्लो डायवर्टर स्टेंट की कीमत वर्तमान में आयात किए जाने वाले स्टेंटों से कम होने की उम्मीद है।
चित्र- चित्रा फ्लो डायवर्टर स्टेंट अनोखे चेकर-बोर्ड पैटर्न के साथ
चित्र- किंक प्रतिरोधी का नया डिजाइन
प्रधानमंत्री कार्यालय
प्रधानमंत्री ने एशियाई खेलों में घुड़सवारी ड्रेसेज व्यक्तिगत स्पर्धा में कांस्य पदक जीतने पर अनुष अग्रवाला को बधाई दी
प्रधानमंत्री श्री नरेन्द्र मोदी ने एशियाई खेलों में घुड़सवारी ड्रेसेज व्यक्तिगत स्पर्धा में कांस्य पदक जीतने पर अनुष अग्रवाला को बधाई दी है।
प्रधानमंत्री ने एक एक्स पोस्ट में कहा;
“एशियाई खेलों में घुड़सवारी ड्रेसेज व्यक्तिगत स्पर्धा में कांस्य पदक लाने के लिए अनुष अग्रवाला को बधाई। उनका कौशल और समर्पण सराहनीय है।' उनके आगामी प्रयासों के लिए शुभकामनाएं।”
इस्पात मंत्रालय
खनिजों की आपूर्ति बढ़ाने और कोकिंग कोयले की उपलब्धता सुनिश्चित करने के लिए सरकार ने विभिन्न कदम उठाए
केंद्रीय इस्पात राज्य मंत्री श्री फग्गन सिंह कुलस्ते ने आज राज्यसभा में एक लिखित उत्तर में बताया कि सरकार ने खनिजों की आपूर्ति को बढ़ाने के लिए कई कदम उठाए हैं। इन कदमों में बेहतर उत्पादन सुनिश्चित करने के लिए खनिज और खनिज नीति में सुधार, लीज समाप्ति के साथ शीघ्र नीलामी और परिचालन, व्यापार करने में आसानी, सभी वैध अधिकारों और अनुमोदनों का निर्बाध हस्तांतरण सुनिश्चित करना शामिल है। इसके अतिरिक्त खनन संचालन और प्रेषण को शुरू करने पर प्रोत्साहन और खनन पट्टों का हस्तांतरण, कैप्टिव खानों से निकाले गये खनिजों का 50 प्रतिशत तक बेचने की अनुमति प्रदान करना और अन्वेषण गतिविधियों को बढ़ाना भी शामिल है।
मिशन कोकिंग कोल
कोयला मंत्रालय ने राष्ट्रीय इस्पात नीति 2017 में अनुमानित घरेलू कोकिंग कोयले की मांग को पूरा करने के लिए वित्त वर्ष-2022 में मिशन कोकिंग कोल लॉन्च किया है। कोकिंग कोल के आयात को कम करने के लिए इस्पात क्षेत्र द्वारा कोकिंग कोल के मिश्रण को वर्तमान के 10-12 प्रतिशत से बढ़ाकर 30-35 प्रतिशत किये जाने के लिए कदम उठाए जाएंगे। प्रधानमंत्री की ‘आत्मनिर्भर भारत’ पहल के अंतर्गत कोयला मंत्रालय द्वारा किये गए परिवर्तनकारी उपायों से वर्ष 2023 तक घरेलू कच्चे कोकिंग कोल का उत्पादन 140 मीट्रिक टन तक पहुंचने की आशा है, इससे धुलाई की प्रक्रिया के बाद 48 मीट्रिक टन उपयोग योग्य कोकिंग कोयला प्राप्त हो सकेगा।
सरकार ने पांच-स्तरीय रणनीति बनाकर लिक्विफाइड नेचुरल गैस  सहित हाइड्रोकार्बन पर आयात निर्भरता को कम करने के लिए एक रोड मैप तैयार किया है। इसका उद्देश्य घरेलू उत्पादन में वृद्धि, जैव ईंधन और नवीकरणीय ऊर्जा स्रोतों को अपनाना, ऊर्जा दक्षता को बढ़ाना और रिफाइनरी प्रक्रियाओं में सुधार तथा मांग प्रतिस्थापन शामिल है।
घरेलू इस्पात उद्योग की वर्तमान मांग और खपत को पूरा करने के लिए देश में लौह अयस्क और गैर-कोकिंग कोयले का पर्याप्त भंडार है। यद्यपि देश में कोकिंग कोयले का आयात किया जाता है, क्योंकि उच्च गुणवत्ता वाले कोयले/कोकिंग कोयले  की आपूर्ति मांग की तुलना में कम है और इनका उपयोग मुख्य रूप से एकीकृत इस्पात उत्पादकों द्वारा किया जाता है।
आयुष
आयुष राज्य मंत्री डॉ. मुंजपारा महेंद्रभाई ने "साइंस बिहाइंड सूर्य नमस्कार" नामक पुस्तक का विमोचन किया
आयुष, महिला एवं बाल विकास राज्य मंत्री डॉ. मुंजपारा महेंद्रभाई कालूभाई ने अखिल भारतीय आयुर्वेद संस्थान  में सबसे प्रसिद्ध योग आसनों में से एक सूर्य नमस्कार पर साक्ष्य-आधारित अनुसंधान के संग्रह "साइंस बिहाइंड सूर्य नमस्कार" नामक पुस्तक का विमोचन किया। इस अवसर पर एआईआईए की निदेशक प्रो. तनुजा मनोज नेसारी और संस्थान के डीन एवं संकाय सदस्य भी उपस्थित थे।
डॉ. मुंजपारा महेंद्रभाई को 22 से 27 अगस्त 2022 तक संस्थान में आयोजित सतत चिकित्सा शिक्षा  कार्यक्रम 2022 के आयोजकों को सम्मानित करने के लिए एक मुख्य अतिथि के रूप में आमंत्रित किया गया था। स्वास्थवृत्त, पंचकर्म और द्रव्यगुण विभागों द्वारा राष्ट्रीय आयुर्वेद विद्यापीठ  नई दिल्ली के सहयोग से यह कार्यक्रम आयोजित किया गया था।
“साइंस बिहाइंड सूर्य नमस्कार” का संकलन एआईआईए के स्वास्थ्यवृत्त और योग विभाग द्वारा किया गया है। इस पुस्तक का विमोचन करते हुए डॉ. महेंद्रभाई ने संस्थान के शिक्षकों और विद्वानों को उनकी कड़ी मेहनत और भारतीय परंपराओं और प्रथाओं के वैज्ञानिक आधार पर प्रकाश डालने के लिए किए गए उनके प्रयासों के लिए बधाई दी।
सीएमई प्रतिभागियों को संबोधित करते हुए, डॉ. महेंद्रभाई ने कहा कि उन्हें यह देखकर बहुत खुशी हुई कि प्रतिभागियों को नवीनतम तकनीकी उपकरणों पर व्यावहारिक प्रशिक्षण दिया जा रहा है तथा प्रतिभागियों के लाभ के लिए पंचकर्म प्रक्रियाओं और क्षेत्र के दौरे के बारे में वैज्ञानिक सत्र आयोजित किए गए हैं। उन्होंने कहा कि प्रतिरक्षा विज्ञान, पर्यावरण, स्वास्थ्य, चिकित्सीय योग और बुनियादी चिकित्सा सांख्यिकी के बारे में आयोजित विभिन्न ज्ञानवर्धक सत्रों से भारत में आयुर्वेदिक अध्ययन की स्थिति में निश्चित रूप से वृद्धि होगी। उन्होंने प्रतिभागियों को इस बारे में परिज्ञान साझा करने के लिए प्रेरित किया कि आयुर्वेद ने किस प्रकार अब वैश्विक स्वीकृति प्राप्त की है और आयुर्वेद अध्ययन करने वाले छात्रों के लिए इसका क्या अर्थ है।
डॉ. महेंद्रभाई ने अस्पताल ब्लॉक में नए पंचकर्म कक्ष का भी उद्घाटन किया और एआईआईए के लिए एक ई-रिक्शा और एक सार्वजनिक एम्बुलेंस को झंडी दिखाकर रवाना किया।..एमजी/एएम/आईपीएस/एसएस
(Visitor Counter : 482
प्रधानमंत्री कार्यालय
प्रधानमंत्री श्री नरेन्द्र मोदी ने डॉ. राजेन्द्र प्रसाद की जयंती पर उन्हें श्रद्धांजलि अर्पित की
प्रधानमंत्री श्री नरेन्द्र मोदी ने भारत के प्रथम राष्ट्रपति डॉ. राजेन्द्र प्रसाद की जयंती पर उन्हें श्रद्धांजलि अर्पित की है।
प्रधानमंत्री ने कहा, “देश के पहले राष्ट्रपति भारत रत्न डॉ. राजेन्द्र प्रसाद को उनकी जन्म-जयंती पर शत-शत नमन। उन्होंने आजादी के आंदोलन में अत्यंत सक्रिय भूमिका निभाई, साथ ही संविधान के निर्माण में भी विशिष्ट योगदान दिया। विनम्रता और विद्वता से भरा उनका व्यक्तित्व देशवासियों को सदा प्रेरित करता रहेगा।”
प्रधानमंत्री कार्यालय
प्रधानमंत्री ने श्री गुरु नानक देव जी के प्रकाश पर्व पर लोगों को बधाई दी
प्रधानमंत्री श्री नरेन्द्र मोदी ने श्री गुरु नानक देव जी के प्रकाश पर्व के अवसर पर देशवासियों को बधाई दी है।
एक ट्वीट में प्रधानमंत्री ने कहा;
"श्री गुरु नानक देव जी के प्रकाश पर्व की बधाई। कामना करता हूँ कि एक न्यायपूर्ण और करुणामय समाज के निर्माण के हमारे प्रयास में, उनकी महान शिक्षाएं हमारा मार्गदर्शन करती रहें।"
सांख्यिकी एवं कार्यक्रम कार्यान्वयन मंत्रालय
भारत में पेरोल रिपोर्ट – औपचारिक रोजगार परिदृश्य
सांख्यिकी एवं कार्यक्रम कार्यान्वयन मंत्रालय के राष्ट्रीय सांख्यिकी कार्यालय  ने देश में रोजगार परिदृश्य पर प्रेस नोट जारी किया है जिसमें सितम्बर, 2017 से लेकर अक्टूबर 2022 तक की अवधि को शामिल किया गया है। यह परिदृश्य चुनिंदा सरकारी एजेंसियों के पास उपलब्ध प्रशासनिक रिकॉर्डों पर आधारित है। इसका उद्देश्य कुछ विशेष आयामों में हुई प्रगति का आकलन करना है।
विस्तृत जानकारी और अनुलग्नक देखने के लिए यहां क्लिक करें
स्वास्थ्य एवं परिवार कल्याण मंत्रालय
कोविड-19 पर ताज़ा जानकारी
देशव्यापी टीकाकरण अभियान के तहत अब तक वैक्सीन की 46.15 करोड़ डोज लगाई गई हैं
अब तक पूरे देश में कुल 3,07,81,263 मरीज स्वस्थ हुये।
रिकवरी दर वर्तमान में 97.37 प्रतिशत है।
पिछले 24 घंटों के दौरान 37,291 मरीज ठीक हुए।
भारत में पिछले 24 घंटों में 41,649 मामले सामने आए हैं।
भारत में सक्रिय मामले वर्तमान में 4,08,920 हैं।
सक्रिय मामले कुल मामलों का 1.29% हैं।
साप्ताहिक पॉजिटिविटी दर 5% से नीचे बनी हुई है, वर्तमान में 2.42% है।
दैनिक पॉजिटिविटी दर 2.34%, लगातार 5% से कम बनी हुई है।
जांच क्षमता में उल्लेखनीय वृद्धि हुई-कुल 46.64 करोड़ नमूनों की जांच की गई है।
सांख्यिकी एवं कार्यक्रम कार्यान्वयन मंत्रालय
भारत में पे-रॉल रिपोर्टिंग - एक औपचारिक रोजगार परिदृश्य
सांख्यिकी और कार्यक्रम कार्यान्वयन मंत्रालय के राष्ट्रीय सांख्यिकी कार्यालय  ने प्रगति का आकलन करने के लिए चयनित सरकारी एजेंसियों के पास उपलब्ध प्रशासनिक रिकॉर्ड के आधार पर सितंबर, 2017 से मई, 2019 की अवधि के लिए देश के रोजगार परिदृश्य पर प्रेस नोट जारी किया है।
रोजगार परिदृश्य से संबंधित विस्तृत नोट तक पहुंचने के लिए यहां क्लिक करें
आर.के.मीणा/आरएनएम/एएम/एसकेएस/एसके – 2167
(Visitor Counter : 334
रक्षा मंत्रालय
एयर मार्शल विक्रम सिंह ने 01 अक्तूबर, 2020 को भारतीय वायुसेना के पश्चिमी कमान मुख्यालय के वरिष्ठ एयर स्टाफ अधिकारी का पदभार संभाला
एयर मार्शल विक्रम सिंह ने 01 अक्तूबर, 2020 को भारतीय वायुसेना के पश्चिमी कमान मुख्यालय के वरिष्ठं एयर स्टाफ अधिकारी का पदभार संभाला।
उन्हें 21 दिसम्बर, 1984 को युद्धक विमानों के बेड़े में कमीशन दिया गया था। एयर मार्शल सिंह साउथ अफ्रीका के प्रिटोरिया से फ्लाइंग इंस्ट्रक्टर कोर्स, एक्सपेरिमेंटल फ्लाइट टेस्ट कोर्स और स्टाफ कोर्स करने से पहले ही मिग-21 और मिराज-2000 की उड़ानें भर चुके थे। वे नेशनल फ्लाइट टेस्ट सेंटर में फ्लाइट टेस्ट ड्यूटी संभाल चुके हैं, एक वायुसैनिक अड्डे की कमान संभाल चुके हैं, वायु सैनिक मुख्यालय में विभिन्न पदों पर पदस्थ रह चुके हैं और मॉस्को, रूस में वायु सैनिक अताशे भी रह चुके हैं।
एमजी/एएम/एसएम/एमबी
(Visitor Counter : 209